ಬಾಬಾ ರಾಮದೇವ್ ವಿರುದ್ಧ ತೊಡೆ ತಟ್ಟಿದ IMA ದೇಶದ್ರೋಹ ಕೇಸ್ ದಾಖಲಿಸುವಂತೆ ಒತ್ತಾಯ ನವದೆಹಲಿ: ಆಲೋಪತಿ ವಿರುದ್ಧ ಹೇಳಿಕೆ ನೀಡಿದ್ದ ರಾಮ್ದೇವ್ ಬಾಬಾಗೆ ಸಂಕಷ್ಟದ ಮೇಲೆ ಸಂಕಷ್ಟ ಎದುರಾಗುತ್ತಿವೆ. ನಿನ್ನೆಯಷ್ಟೇ ವೈದ್ಯರ ಸಂಘಟನೆಯೊಂದು ಅವರನ್ನ ಬಂಧಿಸುವಂತೆ ಕೇಂದ್ರ ಸರ್ಕಾರಕ್ಕೆ ಒತ್ತಡ ಹೇರಿತ್ತು. ಇದೀಗ ರಾಮ್ದೇವ್ ಬಾಬಾ ವಿರುದ್ಧ ದೇಶದ್ರೋಹದ ಕೇಸ್ ದಾಖಲಿಸುವಂತೆ ಪ್ರಧಾನಿ ಮೋದಿಗೆ ಇಂಡಿಯನ್ ಮೆಡಿಕಲ್ ಅಸೋಸಿಯೇಷನ್ ಪತ್ರ ಬರೆದಿದೆ. ರಾಮ್ದೇವ್ ಬಾಬಾ ವ್ಯಾಕ್ಸಿನೇಷನ್ ಕುರಿತು ತಪ್ಪು ಮಾಹಿತಿ ನೀಡುತ್ತಿದ್ದಾರೆ.. ವಿಡಿಯೋವೊಂದರಲ್ಲಿ 10 ಸಾವಿರ ವೈದ್ಯರು ಮತ್ತು ಲಕ್ಷಾಂತರ ಜನರು ಎರಡು ಹಂತಗಳಲ್ಲಿ ವ್ಯಾಕ್ಸಿನ್ ತೆಗೆದುಕೊಂಡರೂ ಸಾವನ್ನಪ್ಪಿದ್ದಾರೆ ಎಂದು ಹೇಳಿಕೆ ನೀಡಿದ್ದಾರೆ. ಹೀಗಾಗಿ ಅವರ ವಿರುದ್ಧ ದೇಶದ್ರೋಹದ ಕೇಸ್ ದಾಖಲಿಸಿ ಎಂದು ಐಎಂಎ ಪ್ರಧಾನಿ ಮೋದಿಗೆ ಪತ್ರ ಬರೆದು ಒತ್ತಾಯಿಸಿದೆ.